Slovenska kronika, 15.9.2017


Naslov: Uvajajo avtomatiziran sistem izposoje koles
Napoved za voditelja:

Ob prihajajočem tednu mobilnosti bodo v krški občini pripravili več prireditev, ob tem pa bodo tudi letos deležni tudi dveh pridobitev. Tako je zdaj dokončan del kolesarske steze v Brestanici, ki povezuje cesto na ribnik in kolesarsko stezo, ki poteka po nekdanji trasi ozkotirne železnice. V Krškem pa bo začel delovati avtomatiziran in brezplačen sistem izposoje koles, kakršnega poznajo že v nekaterih drugih slovenskih mestih. 

H1: 20. septembra bo v Krškem začel delovati sistem izposoje koles
H2: Na treh lokacijah bo krajanom brezplačno na voljo 15 koles Krpan
H3: Sistem bodo še razširili, če se bo izkazalo, da ga ljudje uporabljajo
T- Iz Krškega GORAN ROVAN /

X- Snemalec in montažer Jože Grajžl /

V Krškem bo v prvi fazi na voljo 15 koles za izposojo, ki bodo stala na treh lokacijah - pri železniški postaji, na parkirišču občine in pri srednješolskem centru. Gre za modularen sistem izposoje, kakršen že sedem let deluje v Velenju.

T- ROMANA PEČNIK /
X- občina Krško /

»Je namenjen vsem občanom in tudi turistom. Vsak kr si želi izposojat kolo mora predhodno podpisat na določenih mestih pogodbo. Tam dobi kartico s svojo pin kodo in s to kartico in pin kodo si lahko sposoja kolo 14 ur brezplačno na teden.«
Za to naložbo je krško občina namenila 74.000 evrov. Sam sistem pa nameravajo še razširiti.
T- MIRAN STANKO /
X- župan občine Krško /

»Naša želja je to nadgraditi, torej najprej v praksi seveda preizkusit in potem nadgradit na nek sistem, ki bi bla ena taka zanimiva popestritev prometa v naši občini. Za takšno bi reku evalvacijo kot rečejo temu potrebuješ kar nekaj časa. Upam, da naslednje leto bomo rekl, da smo zdej že na poti razširitve tega sistema.«
Krajani ta projekt pozdravljajo, med njimi tudi številni športniki.
T- LUKA ŠEBEK /
X- Športna zveza Krško /

»Dejansko gre tu ob promociji mobilnosti tudi za promocijo športnega načina življenja. Promoviramo prihod na delovna mesto z kolesom in druge akcije, predvsem za otroke in mladostnike.«
V Krškem upajo, da bodo za ta sistem izposoje navdušili čimveč ljudi, saj bodo s tem zmanjšali promet osebnih vozil, pa tudi njihove nezdrave izpuste v okolje.
